2023.2.7.
HU
Az Európai Unió Hivatalos Lapja
C 47/197 2022. július 6., szerda
47. megjegyzi, hogy az egészségügyi ellátáshoz való hozzáférést korlátozhatja az interszekcionális megkülönböztetés összetett hatása; felhívja a tagállamokat, hogy biztosítsák az egyetemes és hozzáférhető egészségügyi ellátást, beleértve a speciális mentális egészségügyi szolgáltatásokat, és sürgősen számolják fel a mindenki, többek között a szabálytalan adminisztratív helyzetben lévő migránsok egészségügyi ellátása előtt álló akadályokat, különös figyelemmel a nők teljes sokféleségére, hangsúlyozza, hogy az egészségügyi ellátáshoz való hozzáférést soha nem korlátozhatja tudatlanság, elfogultság vagy megbélyegzés; hangsúlyozza az egészségügyi szakemberek fontosságát az egészségügyi ellátás humánus, megkülönböztetéstől mentes és nem ítélkező módon történő nyújtásában, amely tiszteletben tartja a szabad, előzetes és tájékoztatáson alapuló beleegyezést és a betegek jogait; megjegyzi, hogy jelentős az adathiány a marginalizált csoportokból érkező és a migráns nők egészségügyi szolgáltatásokhoz, különösen a mentális egészségügyi szolgáltatásokhoz való hozzáféréséről; 48. felhívja a tagállamokat, hogy vegyék figyelembe az interszekcionális diszkriminációnak az egészségügyi diagnózishoz való hozzáférésre gyakorolt halmozott hatását, különösen a reproduktív egészség tekintetében, és különösen a fekete nők, a színesbőrű nők és a kisebbségi nők esetében; emlékeztet arra, hogy a szexuális és a reproduktív egészség és jogok olyan alapvető emberi jogok, amelyekhez sokféleségükben mindenki számára biztosítani kell a biztonságos és jogszerű hozzáférést; 49. felhívja a tagállamokat, hogy fogadjanak el és hajtsanak végre stratégiákat, politikákat és programokat a marginalizált női csoportok szexuális és reproduktív egészsége és jogai előmozdítása, valamint az előttük álló rendszerszintű, pénzügyi, jogi, gyakorlati és társadalmi akadályok felszámolása, valamint annak biztosítása érdekében, hogy a szexuális és reproduktív egészséget és jogokat minden tagállamban védjék és tiszteletben tartsák; felhívja a tagállamokat, hogy mozdítsák elő a családtervezést és az életkornak megfelelő, átfogó szexuális nevelést, és segítsék a kiszolgáltatott vagy bizonytalan helyzetben lévő nőket abban, hogy szabadon hozzáférhessenek fogamzásgátlás valamennyi formájához, valamint biztosítsák, hogy e nők ne szembesüljenek megkülönböztető gyakorlatokkal az egészségügyi szolgáltatásokhoz való hozzáférés során; 50. ösztönzi a tagállamokat, hogy hozzáférhető és átlátható módon, az önrendelkezés alapján és az Egészségügyi Világszervezet ICD-11 osztályozásával összhangban biztosítsák a nem elismerésére irányuló jogi eljárásokat, jogszabá­ lyaikban ismerjék el a transznemű, nem bináris és interszexuális személyeket, és számolják fel az olyan akadályokat, mint a kötelező sebészeti beavatkozások vagy a kötelező pszichológiai tanácsadás; sürgeti a tagállamokat, hogy tiltsák be az interszexuálisok nemi szerveinek megcsonkítását, és biztosítsák, hogy az interszexuális csecsemőket ne vessék alá csecsemő- vagy gyermekkorban nem létfontosságú orvosi vagy sebészeti kezelésnek; 51. felszólítja a tagállamokat, hogy vessenek véget a kényszersterilizálásnak, a kényszerabortusznak és a kényszerített fogamzásgátlásnak, többek között a fogyatékossággal élő és a roma nők esetében, valamint a transznemű emberek medikalizációjának, és tartsák tiszteletben fizikai és testi épségüket; felhívja a tagállamokat, hogy biztosítsanak hatékony és időben történő jogorvoslatot a kényszersterilizálás valamennyi túlélője és valamennyi válásra kényszerített számára, többek között hatékony kártalanítási rendszerek létrehozása révén; 52. emlékeztet arra, hogy az éghajlatváltozás és annak következményei aránytalan mértékben érintik a nők teljes sokféleségét, különösen azokat, akik a megkülönböztetés metszeti formáival szembesülnek, marginalizálódtak, vagy konfliktushelyzetben vannak; felhívja a Bizottságot és a tagállamokat annak biztosítására, hogy valamennyi éghajlat-politika tartalmazzon a nemi és faji szempontokra is kiterjedő metszetszemléletet, és hogy ennek érdekében hajtsanak végre célzott pénzeszközöket és intézkedéseket, és biztosítsák a nők egyenlő részvételét a nemzetközi, európai, nemzeti és helyi szintű döntéshozó testületekben; 53. sürgeti a tagállamokat, hogy hozzanak gyors, hatékony és összehangolt intézkedéseket az emberi jogok védelme, valamint az ukrajnai konfliktus által érintett nők és lányok, valamint a marginalizálódott népesség szexuális és reproduktív egészséggel kapcsolatos szükségleteinek kezelése érdekében; o o 54.
o
utasítja elnökét, hogy továbbítsa ezt az állásfoglalást a Tanácsnak és a Bizottságnak.